gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl en en es gl gl gl gl gl gl gl gl gl gl lt gl ru fr gl pt gl gl gl pt gl pt es gl gl gl gl fr en gl ceb en gl ca gl gl gl gl gl en pt ca gl gl
A inflación e a seca ameazan as ganderías de leite - G24
A falta de auga vai adiantar e reducir a colleita de millo, principal alimento das vacas de leite
Os gastos de alimentación duplicáronse e xa hai gandeiros que reduciron rabaños
G24.gal 10/08/2022 14:35 Última actualización 10/08/2022 14:51
Despois da suba do gasóleo, o penso, os fertilizantes e a luz chega agora unha nova ameaza, a seca. No Deza a calor e a falta de auga van adiantar e minguar a colleita de millo, principal alimento do gando de leite.
Xesús Manteiga, da gandería Manteiga de Vila de Cruces explica que "fixo moita calor e non choveu nada, este millo non saca mazaroca, non compensa o gasóleo da maquina que o tería que recoller"
"O estrés hídrico que padece estes días o millo, sobre todo nas plantas que xa están botando gran pode facer que a produción se reduza de xeito importante e que suban aínda máis os custos de produción", engade Óscar Pose, responsable de leite en Unións Agrarias.
Ademais, a calor afecta moito as vacas e diminúe a produción. A estas alturas xa hai ganderías que están a reducir a rabaño mandando a sacrificio as que dan menos litros. Tal e como están os custos de produción, non sae a conta alimentalas e a vaca de matadoiro ten bos prezos neste momento.
"Faise para pagar facturas. Os custos subiron sen parar desde outubro cada mes máis, e o prezo do leite subiu hai pouco, ata os 42 céntimos o litro, pero producilo custa uns 50 céntimos ou máis dependendo da gandería", lamenta o gandeiro Xesús Manteiga.
Se as cousas non cambian pronto aquí falan de peche de ganderías, dunha maior baixada de produción e dunha posible falta de leite no mercado para o outono. Mentres, miran o ceo agardando que chova no millo e que baixe a calor na corte, para poder aforrar polo menos o custo de ter que refrixerala.
A seca pode reducir a colleita de castaña nun 30 %
A chuvia destes días non permite relaxar as medidas fronte á seca
Decretada a alerta por seca nos encoros de Zamáns e de Baíña
Alerta por seca nos concellos de Nigrán, Baiona e parte de Vigo
Contido con Xeográficas Galicia .
Manifestación dos traballadores de Ence para esixir a permanencia da factoría
Catro presidentes autonómicos comparten na Toxa ideas sobre demografía e fiscalidade
Comisan 150 kg de hachís nun operativo en Tui
O xuíz non imputará por encubrimento o sobriño do patrón do Villa de Pitanxo
Síguenos en redes sociais
Aviso legal e Política de Privacidade